डीएम ने कहा कि ग्रामीण क्षेत्रों में हैंडपंप के रिबोर की स्थिति खराब है, जिस पर जल निगम अधिशासी अभियंता ने बजट न होने का हवाला दिया, इस पर डीएम ने लक्ष्य मांगने के साथ ही हैंडपंप लगाने को धनराशि की मांग की। साथ ही स्कूलों में हैंडपंप लगाने पर बल दिया। खराब पड़े नलकूपों की समीक्षा में बताया गया कि 21 नलकूप विद्युत दोष से बंद हैं, इस डीएम ने बिजली विभाग के अफसरों को ट्रांसफार्मर व लाइन दुरुस्त करवाकर नलकूप संचालित कराने के निर्देश दिए। वहीं स्थाई रूप से खराब नलकूपों के लिए शासन से राशि मांग कर सही कराने के निर्देश विभाग को दिए।